**Pakkumiskutse „Valga jäätmejaamas asuvate puidujäätmete ning pinnase likvideerimine"**

1. Kirjeldus ja mahud:

Valga jäätmejaama territooriumilt (Aadress Võru tn 109c) tuleb likvideerida seal asuvad aia- ja haljastusjäätmed s.h. pinnase hunnik, mis sisaldab segaprahti ning okste hunnik, mis võib sisaldada vähesel määral jäätmeid (vt. lisa 1). Jäätmeid tuleb käidelda nõuetekohaselt ning anda üle vastavat õigust omavale isikule. Hinnanguliselt on vaja utiliseerida 100 tonni pinnast ning 100 tonni puidujäätmeid. Tegemist on hinnanguliste kogustega ning kogused võivad muutuda. Tööde üleandmine – hiljemalt 15. juuli 2019.

2. Pakkumuse maksumuse kalkuleerimisel peab pakkuja arvestama, et maksumus hõlmab kõiki vajalikke töid.

3. Eduka pakkumuse valikul arvestab hankija ainult hinnakriteeriumit. Edukaks tunnistatakse madalaima hinnaga pakkumus.

4.Kui edukaks tunnistatud pakkumuse esitanud pakkuja võtab hankijast mitteolenevatel põhjustel oma pakkumuse tagasi või ei sõlmi hankelepingut hanketeates määratud tähtaja jooksul või kui edukaks tunnistatud ja hankelepingu sõlminud pakkuja ei asu hankelepingut täitma ja hankeleping lõpetatakse, on hankijal õigus hinnata pakkumusi uuesti ja tunnistada edukaks hinna poolest järgmine pakkumus.

5. Hankija võib pidada pakkujatega läbirääkimisi pakkumuste hinna vähendamise eesmärgil.

Pärast läbirääkimisi võib hankija teha pakkujatele ettepaneku kohaldatud tingimustel pakkumuse esitamiseks.

6. Hankijal on õigus lükata tagasi kõik pakkumused, kui:

6.1. tekib vajadus hankelepingu eset olulisel määral muuta;

6.2. hanke läbiviimise aluseks olevad tingimused on oluliselt muutunud ja seetõttu osutub hankelepingu sõlmimine mittevajalikuks või võimatuks;

6.3. kõigi pakkumuste või vastavaks tunnistatud pakkumuste maksumused ületavad hankelepingu eeldatavat maksumust.

**Nõuded hinnapakkumuse vormistamisele**

Hinnapakkumuse palume vormistada asutusele **Valga Vallavalitsus.**

**Hinnapakkumine peab sisaldama kõiki vajalikke kulutusi (s.h transport, laaduri töö vms)**

|  |  |  |  |
| --- | --- | --- | --- |
| **Nimetus** | **Ühik** | **Eeldatav kogus** | **Ühiku hind (eur)** |
| Pinnase hunniku käitlemine | tonn | 100 |  |
| Oksahunniku käitlemine | tonn | 100 |  |
| **Kokku** | **200** |  |

Hankija tunnistab põhjendatud kirjaliku otsusega edukaks pakkumuste hindamise kriteeriumide kohaselt majanduslikult soodsaima pakkumuse.

Kui võrdselt madalaima hinnaga pakkumuse on esitanud mitu pakkujat, selgitatakse edukas pakkumus liisuheitmise teel, mis toimub pakkujate volitatud esindajate juuresolekul. Liisuheitmise koht ja ajakava teatatakse eelnevalt pakkujatele.

**Hinnapakkumiste esitamise tähtaeg on 03.06.2019 kl 10:00 e-posti aadressile****hanked@valga.ee**

Küsimuste või täpsustuste korral võtke palun ühendust Valga Vallavalitsuse ehitus- ja planeerimisteenistuse juhataja Urmas Möldrega tel. 5348 7880 või e-posti teel urmas.moldre@valga.ee